แฟนมีประจำเดือนล่าสุดวันที่ 10 ม.ค 62 - 13 ม.ค 62 แล้ววันที่ 27 ม.ค เรามีอะไรกันโดยไม่สอดใส่ครับ ล้วง อม จูบ ไซร้ ออรัลให้กัน แฟนผมกลัวว่าอวัยวะเพศมันจะชนกันแล้วบังเอิญสอดเข้าไป แล้วก็กลัวว่าผมใช้นิ้วที่เปื้อนน้ำหล่อลื่นสอดเข้าไป(ซึ่งผมล้างอย่างดีแล้ว) ซึ่งผมยืนยันว่าไม่ได้รู้สึกว่าเอาอวัยวะเพศสอดเข้าไปเลย ไม่ได้เจาะจงเข้าไป แต่เธอกลัวครับ เลยกินยาคุมฉุกเฉินโพสทินอร์ไปสองเม็ดพร้อมกัน ภายใน 72 ชม. กินไปวันที่ 30 ม.ค ซึ่งหลังจากนั้นก็มีผลข้างเคียงปกติ แต่ไม่ได้มีเลือดกระปิดกระปรอยครับตรวจปัสสาวะวันที่ 2 มี.ค ผลออกมา 1 ขีดครับ (ตรวจห่างจากวันมีอะไรกัน 34 วัน ห่างจากวันที่ปจด.น่าจะมาเดือน กพ. 20 วัน ตรวจตอนบ่ายครับ ผลนี่เชื่อได้ไหมครับ?)แต่จนมาถึงวันนี้ วันที่ 18 มี.ค 62 ประจำเดือนยังไม่มาเลยครับ! แบบนี้นับว่าขาดไปกี่วัน กี่เดือนแล้วครับ? แล้วทำยังไงดีครับ? ผมเครียดมาก ทุกวันนี้คิดแต่ไม่อยากอยู่แล้วครับ กังวลมาก ทั้งๆที่ไม่ได้สอดเข้าไปเลย ทำไมปจด.ยังไม่มาสักที
สวัสดีค่ะ Kanhuu Ja,การมีเพศสัมพันธ์ โดยที่ไม่ได้มีการสอดใส่อวัยวะเพศเข้าสู่ช่องคลอด หรือหากมีการสอดใส่เข้าสู่ช่องคลอด แต่ไม่ได้มีการหลั่งน้ำอสุจิเกิดขึ้นนทั้งภายในและภายนอกช่องคลอด โอกาสที่จะตั้งครรภ์ก็ไม่มีค่ะ ทั้งนี้ การทำออรัลเซ็กส์ และการใช้นิ้วที่เปื้อนเฉพาะน้ำหล่อลื่นสอดใส่เข้าสู่ช่องคลอด ไม่ได้ทำให้เกิดการตั้งครรภ์ได้ ดังนั้น จริงๆ แล้ว ก็ไม่จำเป็นต้องทานยาคุมฉุกเฉินค่ะนอกจากนี้ หากได้ตรวจหาการตั้งครรภ์อย่างถูกต้องแล้ว โดยตรวจหลังจากมีเพศสัมพันธ์ไป 34 วันแล้ว และพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะดังนั้น การที่ประจำเดือนไม่มา จึงเกิดจากสาเหตุต่างๆ เช่นเป็นผลของยาคุมฉุกเฉินที่ทำให้รังไข่ทำงานผิดปกติได้ การมีความเครียด ทำงานหนัก เรียนหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะ ประจำเดือนก็น่าจะมาในที่สุด แต่หากไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น